**21.9.2020**

**Kävelyfutis – tärkeimmät säännöt**

**Pelikenttä**

Viiden ja kuuden hengen kävelyjalkapallojoukkueiden pelikentän suositellaan olevan kooltaan neljäsosa täysimittaisesta jalkapallokentästä tai pituudeltaan vähintään 25 metriä ja enintään 50 metriä sekä leveydeltään vähintään 16 metriä ja enintään 35 metriä.

**Maalivahdin alue**

on kentän molempiin päihin merkitty puoliympyrän muotoinen alue. Maalivahdin alueen pituus on 6 metriä maaliviivan keskeltä kohti keskiympyrää. Maalivahdin alueen leveys on 1 metri molempien maalitolppien ulkoreunoista. Rangaistuspotkupiste merkitään kohtisuoraan 7,5 metrin päähän maaliviivan keskipisteestä.

Kentän pituus 25–50 metriä

**Pelaajat**

Pelaajia tulee olla molemmissa joukkueissa vähintään kolme ja enintään seitsemän. Vaihtopelaajien määrää ei ole rajoitettu, mutta vaihtopelaajia suositellaan olevan kolme per joukkue. Vaihtojen määrää ei ole rajoitettu, ja edestakaisin vaihtaminen on sallittua.

**Pelaajavaihto**

Pelaajavaihto tulee suorittaa pelin ollessa pysähdyksissä tai pallon ollessa maalivahdin hallussa.

**Pelin kesto**

Peli koostuu 1–4 jaksosta, joiden kesto on 5–30 minuuttia. Jaksojen välisen tauon kesto on viisi minuuttia.

**Pelin aloitus**

Aloituksessa vastapelaajien on oltava vähintään kolmen metrin päässä aloittavista

pelaajista pillinvihellyksen aikaan.

**Pallon korkeusrajoitus**

Pallo ei saa nousta missään pelitilanteessa ylärimaa korkeammalle. Ainoana poikkeuksena ovat tilanteet, joissa pallo kohoaa sallitun korkeuden yläpuolelle maalivahdin torjunnan seurauksena tai se kimpoaa kenttäpelaajasta tahattomasti. Korkeusrajoituksen rikkomisesta tuomitaan vastapuolelle epäsuora vapaapotku rikepaikalta.

Pallon mennessä maalin yli peliä jatketaan epäsuoralla vapaapotkulla sieltä, mistä potku lähti.

**Kävely**

Kävelyn määritelmä täyttyy, kun kävelijä säilyttää jaloillaan kosketuksen maahan joka hetki. Mikäli pelaaja ottaa juoksuaskelia pelin ollessa käynnissä, tuomitsee erotuomari epäsuoran vapaapotkun vastapuolelle. Rikkeen toistuessa kolme kertaa tuomitaan vastapuolen joukkueelle rangaistuspotku.

Huom! Kaikki vapaapotkut ovat kävelyjalkapallossa epäsuoria. Suoraan maaliin ei vapaapotkua siis voi potkaista.

**Tärkeimmät säännöt**

1. Ei juoksemista
2. Ensimmäisestä ja toisesta juoksurikkeestä seuraa huomautus sekä epäsuora vapaapotku
3. Kolmannesta juoksurikkeestä tuomitaan vastapuolelle rangaistuspotku
4. Ei liukutaklauksia
5. Ei pääpalloja
6. Pallon tulee pysyä joka hetki yläriman alapuolella
7. Ei paitsioita
8. Sivurajaheiton sijaan suoritetaan sivurajapotku
9. Edestakaiset pelaajavaihdot ovat sallittuja
10. Maalivahtia saa vaihtaa koska tahansa
11. Maali- tai kulmapotkua ei anneta, mikäli ottelu pelataan aidatulla kentällä
12. Pallon korkeusrajoitus ei koske tilanteita, joissa pallo kohoaa ilmaan maalivahdin torjunnan tai kimmokkeen seurauksena
13. Ainoastaan maalivahti saa pelata rangaistusalueen sisällä
14. Jos maalivahti poistuu maalivahdin alueelta, tuomitaan vastapuolelle vapaapotku
15. Jos hyökkäävä pelaaja astuu maalivahdin alueelle, tuomitaan vastapuolelle vapaapotku
16. Ulkona pelatessa maalin kooksi suositellaan juniorimaalia, sisähallissa käsipallomaalia